title: A Bizottság 93/2014/EU végrehajtási rendelete ( 2014. január 31. ) az oktánsavnak a 4. és a 18. terméktípusba tartozó biocid termékekben felhasználható létező hatóanyagként történő jóváhagyásáról  EGT-vonatkozású szöveg

text:
               1.2.2014

               HU

               Az Európai Unió Hivatalos Lapja

               L 32/19

      A BIZOTTSÁG 93/2014/EU VÉGREHAJTÁSI RENDELETE

   (2014. január 31.)
   az oktánsavnak a 4. és a 18. terméktípusba tartozó biocid termékekben felhasználható létező hatóanyagként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK európai parlamenti és bizottsági irányelv (3) I., I.A. vagy I.B. mellékletébe való felvétel lehetősége szempontjából értékelni kell. E jegyzékben szerepel az oktánsav.

               (2)

               A 98/8/EK irányelv 11. cikke (2) bekezdésének megfelelően sor került az oktánsavnak az említett irányelv V. melléklete szerinti – az 528/2012/EU rendelet V. mellékletében meghatározott 4., illetve 18. terméktípusnak megfelelő – 4. terméktípusban, azaz élelmiszer- és takarmányfertőtlenítő szerekben, illetve 18. terméktípusban, azaz rovarölő, atkaölő és más ízeltlábúak elleni szerekben való felhasználás tekintetében történő értékelésére.

               (3)

               A kijelölt referens tagállam, Ausztria, az 1451/2007/EK rendelet 14. cikke (4) és (6) bekezdésének megfelelően 2010. december 7-én benyújtotta a Bizottságnak az illetékes hatóság ajánlásokkal ellátott jelentéseit.

               (4)

               A tagállamok és a Bizottság megvizsgálták az illetékes hatóság jelentéseit. Az 1451/2007/EK rendelet 15. cikke (4) bekezdésének megfelelően a Biocid Termékek Állandó Bizottsága 2013. december 13-án két értékelő jelentésben összesítette a vizsgálat eredményeit.

               (5)

               Az említett jelentésekből kitűnik, hogy a 4. és a 18. terméktípusba tartozó, oktánsavat tartalmazó biocid termékek várhatóan megfelelnek a 98/8/EK irányelv 5. cikkében megfogalmazott követelményeknek.

               (6)

               Helyénvaló ezért jóváhagyni az oktánsavnak a 4. és a 18. terméktípusba tartozó biocid termékekben való felhasználását.

               (7)

               Mivel az értékelések a nanoanyagokkal nem foglalkoztak, az 528/2012/EU rendelet 4. cikkének (4) bekezdése alapján indokolt, hogy a fenti jóváhagyás az ilyen anyagokra ne terjedjen ki.

               (8)

               Ami a 4. terméktípusban való felhasználást illeti, az értékelés nem foglalkozott azzal az esettel, amikor az 1935/2004/EK európai parlamenti és tanácsi rendelet (4) 1. cikkének (1) bekezdése szerinti, élelmiszerekkel rendeltetésszerűen közvetlenül vagy közvetve érintkezésbe kerülő anyagok és tárgyak oktánsavat tartalmazó biocid termékeket tartalmaznak. Az ilyen anyagok esetében szükség lehet az 1935/2004/EK rendelet 5. cikke (1) bekezdésének e) pontjában említett, élelmiszerekbe történő kioldódásra vonatkozó különös határértékek megállapítására. A jóváhagyás ezért nem terjedhet ki az ilyen használatra, kivéve, ha a Bizottság meghatározott ilyen határértékeket, vagy ha az említett rendelet alapján megállapította, hogy nincsen szükség ilyen határértékekre.

               (9)

               Egy adott hatóanyag jóváhagyását megelőzően ésszerű időtartamot kell biztosítani arra, hogy a tagállamok, az érdekelt felek – és adott esetben a Bizottság – felkészülhessenek az azzal járó új követelmények teljesítésére.

               (10)

               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT A RENDELETET:
   1. cikk
   A Bizottság jóváhagyja, hogy az oktánsavat a 4. és a 18. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 31-én.

            a Bizottság részéről

            az elnök

         José Manuel BARROSO

      (1)  HL L 167., 2012.6.27., 1. o.

      (2)  A Bizottság 2007. december 4-i 1451/2007/EK rendelete a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról (HL L 325., 2007.12.11., 3. o.).

      (3)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.).

      (4)  Az Európai Parlament és a Tanács 2004. október 27-i 1935/2004/EK rendelete az élelmiszerekkel rendeltetésszerűen érintkezésbe kerülő anyagokról és tárgyakról, valamint a 80/590/EGK és a 89/109/EGK irányelv hatályon kívül helyezéséről (HL L 338., 2004.11.13., 4. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  A jóváhagyás időpontja

                  A jóváhagyás lejártának időpontja

                  Terméktípus

                  Különös feltételek (2)

                  Oktánsav

                  IUPAC-név:
                  n-Oktánsav
                  EK-szám: 204-677-5
                  CAS-szám: 124-07-2

                  993 g/kg

                  2015. szeptember 1.

                  2025. augusztus 31.

                  4

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozícióra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Az engedélyezés feltételei:

                              1.

                              Az ipari felhasználók és a terméket foglalkozásszerűen alkalmazó felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőeszközökkel kell használni, kivéve, ha az expozíció mértéke más módon is elfogadható szintre csökkenthető.

                              2.

                              Az olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, meg kell vizsgálni, hogy – összhangban a 470/2009/EK európai parlamenti és tanácsi rendelettel (3) vagy a 396/2005/EK európai parlamenti és tanácsi rendelettel (4) – szükség van-e új maradékanyag-határértékek (MRL) meghatározására vagy a meglévőek módosítására, és minden megfelelő kockázatcsökkentő intézkedést meg kell hozni az alkalmazandó határértékek betartásának biztosítására.

                              3.

                              Olyan anyagok és tárgyak, amelyek az 1935/2004/EK rendelet 1. cikkének (1) bekezdése szerint rendeltetésszerűen érintkezésbe kerülnek élelmiszerekkel, nem tartalmazhatnak oktánsavat tartalmazó biocid termékeket, kivéve, ha a Bizottság különös határértékeket határoz meg az oktánsav élelmiszerekbe történő kioldódására, vagy az említett rendelet alapján megállapítja, hogy nincs szükség ilyen határértékek meghatározására.

                  18

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozícióra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Az engedélyezés feltételei:

                              1.

                              A nem foglalkozásszerű felhasználásra szánt termékek engedélyeit csak abban az esetben adják ki, ha a termék csomagolását a felhasználók expozíciójának lehető legkisebbre csökkentését szem előtt tartva tervezték meg, kivéve, ha a termék engedélyezése iránti kérelem bizonyítja, hogy az emberi egészséget érintő kockázatok más módon is csökkenthetők.

                              2.

                              Az olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, meg kell vizsgálni, hogy – összhangban a 470/2009/EK rendelettel vagy a 396/2005/EK rendelettel – szükség van-e új maradékanyag-határértékek (MRL) meghatározására vagy a meglévőek módosítására, és minden megfelelő kockázatcsökkentő intézkedést meg kell hozni az alkalmazandó határértékek betartásának biztosítására.

         (1)  Az ebben az oszlopban jelzett tisztaság az 528/2012/EU rendelet 8. cikke alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.

         (2)  Az 528/2012/EU rendelet VI. mellékletben előírt közös elvek alkalmazásához az értékelő jelentések tartalma és következtetései a Bizottság alábbi internetes oldalán olvashatók: http://ec.europa.eu/comm/environment/biocides/index.htm

         (3)  Az Európai Parlament és a Tanács 2009. május 6-i 470/2009/EK rendelete az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról (HL L 152., 2009.6.16., 11. o.).

         (4)  Az Európai Parlament és a Tanács 2005. február 23-i 396/2005/EK rendelete a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).


title: A Bizottság (EU) 2017/1433 végrehajtási rendelete (2017. augusztus 7.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Štajerski hmelj [OFJ])

text:
               8.8.2017

               HU

               Az Európai Unió Hivatalos Lapja

               L 205/63

         A BIZOTTSÁG (EU) 2017/1433 VÉGREHAJTÁSI RENDELETE
   (2017. augusztus 7.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Štajerski hmelj [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (3) bekezdésének a) pontjára,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában
                   (2) Szlovénia kérelmét a „Štajerski hmelj” elnevezés oltalom alatt álló földrajzi jelzésként történő bejegyzésére.

               (2)

               A „Štajerski hmelj” komlónövény. A neve azt jelenti: „stájerországi komló”. Stájerország egy történelmi régió neve, amely Ausztria és Szlovénia területéhez kapcsolódik.

               (3)

               2016. augusztus 26-án a Bizottság kézhez kapta Ausztria felszólalását és indokolással ellátott felszólalási nyilatkozatát. A Bizottság 2016. szeptember 12-én továbbította Szlovéniának Ausztria felszólalását és indokolással ellátott felszólalási nyilatkozatát. Az indokolással ellátott felszólalási nyilatkozatot kiegészítő további dokumentumokat a Bizottság 2016. október 20-án kapta kézhez.

               (4)

               Ausztria ellenezte az „Štajerski hmelj” elnevezés bejegyzését, mivel ez veszélyeztetné az ausztriai-stájerországi komló létezését. A „stájerországi komlót” („Steirischer Hopfen”) a sörgyártás során használják, a „stájerországi komlóból származó stájerországi sör” („Steirisches Bier aus steirischem Hopfen”) pedig egy védjegy is, amelyet a Brau Union Österreich AG fejlesztett ki évtizedeken keresztül mind nemzeti, mind pedig nemzetközi szinten. A „Štajerski hmelj” elnevezés bejegyzése tehát sértené a Komlótermelők Szövetsége és az Osztrák Sörfőzdék Szövetsége tagjainak gazdasági érdekeit.

               (5)

               A Bizottság a felszólalást – és ehhez kapcsolódóan az indokolással ellátott felszólalási nyilatkozatot kiegészítő további dokumentumokat – elfogadhatónak találta, ezért 2016. december 13-án kelt levelében felkérte Szlovéniát és Ausztriát, hogy egy három hónapos időszak alatt folytassák le a szükséges konzultációkat, hogy saját belső eljárásaiknak megfelelően megegyezésre jussanak egymással.

               (6)

               A felek között megállapodás született. Szlovénia 2017. március 6-án értesítette a Bizottságot a megállapodás eredményeiről.

               (7)

               Szlovénia és Ausztria arra a következtetésre jutott, hogy a „Hopfen aus der Steiermark” (stájerországi komló) és a „Hopfen aus der Südsteiermark” (dél-stájerországi komló) kifejezések használata továbbra is megengedett az említett két osztrák régióban előállított termékek tekintetében, még a „Štajerski hmelj” elnevezés OFJ-ként történő bejegyzését követően is. Elismerték, hogy az a tény, hogy a „Hopfen aus der Steiermark” és a „Hopfen aus der Südsteiermark” kifejezések egyértelműen Ausztriához kötődnek, önmagában nem jelenti a „Štajerski hmelj” elnevezéssel való visszaélést, annak utánzását vagy felidézését, és nem alkalmas a fogyasztók megtévesztésére a termék valódi eredetét illetően.

               (8)

               Mindenesetre a fogyasztók megtévesztésének elkerülése érdekében Szlovénia és Ausztria egyetértett abban, hogy a „Hopfen aus der Steiermark” vagy a „Hopfen aus der Südsteiermark” kifejezés piaci használatakor a termék címkéjén vagy a kiszerelésen – az elnevezéssel azonos mezőben elhelyezett – megnevezés, szimbólum vagy megjelenítés révén egyértelmű utalást kell tenni az osztrák eredetre. Az osztrák termelők nem használhatják a csomagoláson azokat az elemeket, amelyek Szlovéniára vonatkoznak. Abban az esetben, ha a „Hopfen aus der Steiermark” vagy a „Hopfen aus der Südsteiermark” elnevezéssel ellátott termékek kivitelre kerülnek, e kifejezéseket csak az „osztrák komló” szókapcsolattal lehet fordítani. Abban az esetben, ha a „Štajerski hmelj” elnevezést le kell fordítani német nyelvre, a „Štajerski” kifejezést mint olyat meg kell tartani, és nem lehet hivatkozni a „Steiermark” vagy „Südsteiermark” kifejezésre.

               (9)

               A Bizottság megjegyzi, hogy a megállapodás elismeri, hogy az „Štajerski hmelj” megfelel az OFJ-ként történő bejegyzés követelményeinek, és meghatároz bizonyos jogszerű feltételeket, amelyek célja a szomszédos jogok méltányos használatának biztosítása.

               (10)

               A fentiekre tekintettel a „Štajerski hmelj” elnevezést indokolt bejegyezni az oltalom alatt álló eredetmegjelölések és földrajzi jelzések nyilvántartásába.

         ELFOGADTA EZT A RENDELETET:
   1. cikk
   A „Štajerski hmelj” (OFJ) elnevezés bejegyzésre kerül.
   Az első bekezdésben szereplő elnevezés a 668/2014/EU bizottsági végrehajtási rendelet (3) XI. melléklete szerinti 1.8. osztályba – A Szerződés I. mellékletében felsorolt egyéb termékek (fűszerek stb.) – tartozó terméket jelöl.
   2. cikk
   A „Stájerország” és a „Dél-Stájerország” ausztriai régióban termelt komlóra utaló „Hopfen aus der Steiermark”, illetve „Hopfen aus der Südsteiermark” kifejezés továbbra is piaci használatban maradhat, feltéve, hogy a termék címkéjén vagy a kiszerelésen az elnevezéssel azonos mezőben elhelyezett megnevezés, szimbólum vagy megjelenítés révén egyértelmű utalás történik az osztrák eredetre. Az osztrák termelők nem használhatják a csomagoláson azokat az elemeket, amelyek Szlovéniára vonatkoznak.
   3. cikk
   Az ausztriai „Stájerországban” és „Dél-Stájerországban” előállított komló forgalmazására használt „Hopfen aus der Steiermark”, illetve „Hopfen aus der Südsteiermark” kifejezést csak az „osztrák komló” szókapcsolattal lehet lefordítani. Abban az esetben, ha a „Štajerski hmelj” elnevezést német nyelvre fordítják le, a „Štajerski” kifejezést meg kell tartani, és nem lehet hivatkozni a „Steiermark” vagy „Südsteiermark” kifejezésre.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 7-én.

            a Bizottság részéről

            az elnök

         Jean-Claude JUNCKER

      (1)  HL L 343., 2012.12.14., 1. o.

      (2)  HL C 194., 2016.6.1., 6. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 344/2011/EU végrehajtási rendelete ( 2011. április 8. ) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról szóló 889/2008/EK rendelet módosításáról

text:
               9.4.2011

               HU

               Az Európai Unió Hivatalos Lapja

               L 96/15

         A BIZOTTSÁG 344/2011/EU VÉGREHAJTÁSI RENDELETE
   (2011. április 8.)
   az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról szóló 889/2008/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 25. cikke (3) bekezdésére és 38. cikke b) pontjára, valamint 40. cikkére,
   mivel:

               (1)

               A 834/2007/EK rendelet 24. cikke előírja, hogy az Európai Unió ökológiai termelés jelölésére szolgáló logója („az EU ökológiai logója”) egyike azon kötelező jelöléseknek, amelyeket fel kell tüntetni a 23. cikk (1) bekezdésében említett, ökológiai termelésre utaló kifejezéssel megjelölt, előre csomagolt élelmiszerek esetében, ugyanakkor a harmadik országokból behozott termékek esetében e logó használata fakultatív. A 834/2007/EK rendelet 25. cikkének (1) bekezdése értelmében az EU ökológiai logójának a használata az említett rendeletben meghatározott követelményeknek megfelelő egyéb termékek címkézésén, megjelenítésén és reklámjában is megengedett.

               (2)

               A fogyasztókat biztosítani kell afelől, hogy az ökológiai termékeket a 834/2007/EK tanácsi rendeletben és a 889/2008/EK bizottsági rendeletben (2) meghatározott követelményeknek megfelelően állították elő. Ebből a szempontból fontos, hogy az EU ökológiai logóját viselő minden egyes termék a termelés, a feldolgozás és a forgalmazás valamennyi szakaszában nyomon követhető legyen. Ezért célszerűnek tűnik előírni, hogy egyértelműbben fel kell tüntetni azt, hogy az EU ökológiai logóját címkézési célból csak azok a gazdasági szereplők használhatják, akik vállalkozásukat alávetik az ökológiai termelés ellenőrzésére szolgáló rendszernek.

               (3)

               Az EU ökológiai logójának védjegyként az uniós és a nemzetközi nyilvántartásokba való bejegyzése független a 834/2007/EK és a 889/2008/EK rendelet szabályaitól, amelyek magának a logónak a használatára vonatkoznak. Annak egyértelműsítése érdekében, hogy az említett szabályok függetlenek a bejegyzéstől, célszerű megszüntetni a nyilvántartásba vétel és az említett szabályok közötti kapcsolatot.

               (4)

               Az ökológiai címkézési rendszer módosítása, valamint az ökológiai borkészítésre vonatkozó egyedi uniós szabályok jövőbeli bevezetése következtében az ágazaton belül nagyfokú bizonytalanság alakult ki az ökológiai termelésre utaló jelöléssel ellátott borok készítésének lehetőségét illetően. Annak lehetővé tétele érdekében, hogy a 2010/2011. és a 2011/2012. borászati év során bioszőlőből készített borokat a 834/2007/EK rendelet 24. cikkében előírt kötelező jelölések feltüntetése nélkül értékesíteni lehessen, feltéve, hogy a szóban forgó termékek megfelelnek a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendelet (3) vagy a 834/2007/EK rendelet előírásainak, szükségesnek tűnik a 889/2008/EK rendelet 95. cikkének (8) és (9) bekezdésében meghatározott átmeneti időszakot az említett termékekre vonatkozó egyes címkézési rendelkezések vonatkozásában 2012. július 31-ig meghosszabbítani. A meghosszabbodott átmeneti időszak 2010. július 1-jétől alkalmazandó.

               (5)

               Az Európai Élelmiszerbiztonsági Hatóságnak (EFSA) a rozmaringkivonat élelmiszer-adalékanyagként való felhasználására vonatkozó értékelése (4) alapján a „rozmaringkivonatok” antioxidánsként való felhasználása engedélyezésre került és a színezékeken és édesítőszereken kívüli egyéb élelmiszer-adalékanyagokról szóló, 1995. február 20-i 95/2/EK európai parlamenti és tanácsi irányelv (5) III. mellékletének D. részében E-szám hozzárendelésével feltüntetésre került. Következésképpen indokolt az ökológiai élelmiszerek feldolgozása során a rozmaringkivonat élelmiszer-adalékanyagként való alkalmazását – amennyiben ekként kerül felhasználásra – e terméknek a 889/2008/EK rendelet VIII. mellékletébe való felvételével engedélyezni.

               (6)

               A 889/2008/EK rendeletet ezért ennek megfelelően módosítani kell.

               (7)

               Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,

         ELFOGADTA EZT A RENDELETET:
   1. cikk
   A 889/2008/EK rendelet a következőképpen módosul:

               1.

               Az 57. cikk második bekezdése helyébe a következő szöveg lép:
               „Az EU ökológiai logóját címkézési célból csak a 834/2007/EK tanácsi rendeletben, az 1235/2008/EK bizottsági rendeletben (6) és az e rendeletben szereplő követelmények szerint előállított termékeknek az esetében kizárólag azok a gazdasági szereplők használhatják, akik megfelelnek a 834/2007/EK rendelet 27., 28., 29., 32. és 33. cikkében az ellenőrzési rendszerre vonatkozóan meghatározott követelményeknek.

               2.

               A 95. cikk a következő, (10a) bekezdéssel egészül ki:
               „(10a)   A borok tekintetében a (8) bekezdésben említett átmeneti időszak 2012. július 31-én jár le.
               A 2092/91/EGK vagy a 834/2007/EK rendeletnek megfelelően 2012. július 31. előtt előállított, csomagolt és címkézett borkészletek a készletek kimerüléséig továbbra is forgalomba hozhatók.”

               3.

               A VIII. melléklet A. szakaszában a táblázat az E 341(i) kóddal feltüntetett élelmiszer-adalékanyag (monokalcium-foszfát) után a következő sorral egészül ki:

                           „B

                           E 392*

                           Rozmaringkivonatok

                           x

                           x

                           Csak ökológiai termelésből származó és kizárólag etanol felhasználásával kivont”

               4.

               A XI. melléklet A. részének 9. pontját el kell hagyni.

         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Mindazonáltal az 1. cikk 2. pontját 2010. július 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 8-án.

            a Bizottság részéről

            az elnök

         José Manuel BARROSO

      (1)  HL L 189., 2007.7.20., 1. o.

      (2)  HL L 250., 2008.9.18., 1. o.

      (3)  HL L 198., 1991.7.22., 1. o.

      (4)  The EFSA Journal (2008) 721., 1. o.

      (5)  HL L 61., 1995.3.18., 1. o.

      (6)  HL L 334., 2008.12.12., 25. o.”


title: A Bizottság (EU) 2017/1514 végrehajtási rendelete (2017. augusztus 31.) a 791/2011/EU végrehajtási rendelettel a Kínai Népköztársaságból származó egyes üvegrostból készült hálószövetek behozatalára kivetett végleges dömpingellenes vámnak az Indiában vagy Indonéziában feladott, akár Indiából vagy Indonéziából származóként, akár nem ilyenként bejelentett egyes üvegrostból készült hálószövetek behozatalára történő kiterjesztéséről szóló 1371/2013/EU tanácsi végrehajtási rendelet felülvizsgálatának a dömpingellenes intézkedések alól egy indiai exportáló gyártó számára biztosítható mentesség lehetőségének meghatározása céljából történő megindításáról, a dömpingellenes vámnak a szóban forgó exportáló gyártótól érkező behozatalok tekintetében való hatályon kívül helyezéséről és a szóban forgó exportáló gyártótól érkező behozatalokra vonatkozó nyilvántartásbavételi kötelezettség megállapításáról

text:
               1.9.2017

               HU

               Az Európai Unió Hivatalos Lapja

               L 226/1

         A BIZOTTSÁG (EU) 2017/1514 VÉGREHAJTÁSI RENDELETE
   (2017. augusztus 31.)
   a 791/2011/EU végrehajtási rendelettel a Kínai Népköztársaságból származó egyes üvegrostból készült hálószövetek behozatalára kivetett végleges dömpingellenes vámnak az Indiában vagy Indonéziában feladott, akár Indiából vagy Indonéziából származóként, akár nem ilyenként bejelentett egyes üvegrostból készült hálószövetek behozatalára történő kiterjesztéséről szóló 1371/2013/EU tanácsi végrehajtási rendelet felülvizsgálatának a dömpingellenes intézkedések alól egy indiai exportáló gyártó számára biztosítható mentesség lehetőségének meghatározása céljából történő megindításáról, a dömpingellenes vámnak a szóban forgó exportáló gyártótól érkező behozatalok tekintetében való hatályon kívül helyezéséről és a szóban forgó exportáló gyártótól érkező behozatalokra vonatkozó nyilvántartásbavételi kötelezettség megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 11. cikke (4) bekezdésére, 13. cikke (4) bekezdésére és 14. cikke (5) bekezdésére,
   a tagállamok tájékoztatását követően,
   mivel:
   1.   KÉRELEM

               (1)

               Az Európai Bizottsághoz (a továbbiakban: Bizottság) az alaprendelet 11. cikkének (4) bekezdése és 13. cikkének (4) bekezdése alapján kérelem érkezett a kérelmezőnek a Kínai Népköztársaságból származó vagy ott feladott egyes üvegrostból készült hálószövetek behozatalára bevezetett, az Indiában és Indonéziában feladott, akár Indiából vagy Indonéziából származóként, akár nem ilyenként bejelentett egyes üvegrostból készült hálószövetek behozatalára is kiterjesztett dömpingellenes intézkedések alóli mentesítésére vonatkozóan.

               (2)

               A kérelmet 2017. január 26-án nyújtotta be az SPG GLASS FIBRE PVT. LTD (a továbbiakban: kérelmező), egy egyes üvegrostból készült hálószövetekkel foglalkozó, Indiában (a továbbiakban: érintett ország) működő exportáló gyártó.

         2.   A FELÜLVIZSGÁLAT TÁRGYÁT KÉPEZŐ TERMÉK

               (3)

               A felülvizsgálat tárgyát képező termék a Kínai Népköztársaságból származó, valamint az Indiában és az Indonéziában feladott, akár Indiából vagy Indonéziából származóként, akár nem ilyenként bejelentett, jelenleg az ex 7019 51 00 és az ex 7019 59 00 KN-kód alá tartozó, hosszában és szélességében is több mint 1,8 mm szemnagyságú, 35 g/m2-nél nagyobb fajlagos tömegű, üvegrostból készült hálószövet (kivéve az üvegszál korongokat, a továbbiakban: a felülvizsgálat tárgyát képező termék).

         3.   MEGLÉVŐ INTÉZKEDÉSEK

               (4)

               A jelenleg hatályban lévő intézkedéseket a 791/2011/EU tanácsi végrehajtási rendelettel (2) kivetett, az 1371/2013/EU tanácsi végrehajtási rendelettel (3) az Indiában és az Indonéziában feladott, akár Indiából vagy Indonéziából származóként, akár nem ilyenként bejelentett behozatalokra is kiterjesztett végleges dömpingellenes vám alkotja.

               (5)

               A Bizottság 2016. augusztus 9-én megindította a Kínai Népköztársaságból származó egyes üvegrostból készült hálószövetek behozatalára alkalmazandó dömpingellenes intézkedések hatályvesztési felülvizsgálatát (4). Ez a hatályvesztési felülvizsgálat jelenleg folyamatban van.

         4.   A FELÜLVIZSGÁLAT INDOKAI

               (6)

               A kérelmező azt állította, hogy a kiterjesztett intézkedésekhez vezető vizsgálat vizsgálati időszaka alatt (2012. április 1-jétől2013. március 31-ig) nem exportálta az Unióba a felülvizsgálat tárgyát képező terméket.

               (7)

               Továbbá a kérelmező azt is állította, hogy nem játszotta ki a meglévő intézkedéseket.

               (8)

               Emellett a kérelmező állította, hogy a kiterjesztett intézkedésekhez vezető vizsgálat vizsgálati időszaka után visszavonhatatlan szerződéses kötelezettséget vállalt arra, hogy jelentős mennyiséget exportál az Unióba.

         5.   ELJÁRÁS

   5.1.   Az eljárás megindítása

               (9)

               A Bizottság megvizsgálta a rendelkezésre álló bizonyítékokat, és megállapította, hogy azok elegendőek az alaprendelet 11. cikkének (4) bekezdése és 13. cikkének (4) bekezdése alapján annak megállapítása érdekében lefolytatandó vizsgálat megindításához, hogy adható-e mentesség a kérelmezőnek a kiterjesztett intézkedések alól.

               (10)

               A Bizottság az érintettként ismert uniós gazdasági ágazatot tájékoztatta a felülvizsgálati kérelemről, és megadta a lehetőséget számára észrevételeinek megtételére; az uniós gazdasági ágazat azonban nem adott elő olyan indokokkal alátámasztott érvet, amely a vizsgálat megindítása ellen szólt volna.

         5.2.   A meglévő dömpingellenes intézkedések hatályon kívül helyezése és a behozatal nyilvántartásba vétele

               (11)

               Az alaprendelet 11. cikkének (4) bekezdése értelmében a felülvizsgálat tárgyát képező, a kérelmező által előállított és az Unióba irányuló exportra értékesített termék behozatala tekintetében az érvényben lévő dömpingellenes vámot hatályon kívül kell helyezni.

               (12)

               Ezeket a behozatalokat ugyanakkor az alaprendelet 14. cikkének (5) bekezdése szerint nyilvántartásba kell venni annak biztosítása érdekében, hogy amennyiben a felülvizsgálat a kérelmezőt illetően az intézkedések kijátszásának megállapításával zárul, e behozatalok nyilvántartásba vételének napjától kezdődően dömpingellenes vámokat lehessen kivetni. A kérelmező esetleges jövőbeli vámtartozásainak összege a vizsgálat jelenlegi szakaszában nem állapítható meg.

         5.3.   Felülvizsgálati időszak

               (13)

               A vizsgálat a 2016. július 1-jétől2017. június 30-ig tartó időszakra (a továbbiakban: felülvizsgálati időszak) terjed ki.

         5.4.   A kérelmező vizsgálata

               (14)

               A vizsgálathoz szükségesnek tartott információk összegyűjtése érdekében a Bizottság kérdőívet küld a kérelmezőnek. A kérelmezőnek az alaprendelet 6. cikkének (2) bekezdése alapján – eltérő rendelkezés hiányában – az e rendelet hatálybalépésétől számított 37 napon belül kell benyújtania a kitöltött kérdőívet.

         5.5.   Egyéb írásbeli beadványok

               (15)

               A Bizottság felkéri az érdekelt feleket, hogy e rendelet rendelkezéseinek megfelelően ismertessék álláspontjukat, szolgáltassanak információkat, és állításaikat támasszák alá bizonyítékokkal. Ezeknek az információknak és az azokat alátámasztó bizonyítékoknak – eltérő rendelkezés hiányában – az e rendelet hatálybalépésétől számított 37 napon belül kell beérkezniük a Bizottsághoz.

         5.6.   A vizsgálattal megbízott bizottsági szolgálatok előtti meghallgatás lehetősége

               (16)

               Az érdekelt felek kérhetik a vizsgálattal megbízott bizottsági szolgálatok előtti meghallgatásukat. A meghallgatás iránti kérelmet írásban, indoklással együtt kell benyújtani. A vizsgálat megindítási szakaszához tartozó kérdésekben kért meghallgatások esetében a kérelmet az e rendelet hatálybalépésétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt a meghallgatás iránti kérelem benyújtására.

         5.7.   Az írásbeli beadványok benyújtása, a kitöltött kérdőívek megküldése és levelezés

               (17)

               A Bizottsághoz piacvédelmi vizsgálatok céljára csak szerzői jogi védelem alatt nem álló információkat lehet benyújtani. Mielőtt az érdekelt felek olyan információkat és/vagy adatokat bocsátanának a Bizottság rendelkezésére, amelyekkel kapcsolatban harmadik felet szerzői jog illet meg, a szerzői jog jogosultjától külön engedélyt kell kérniük, amelyben az kifejezetten lehetővé teszi a Bizottság számára a) az információk és adatok e piacvédelmi eljárás keretében történő felhasználását; valamint b) az információknak és/vagy adatoknak az e vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.

               (18)

               Az érdekelt felek által benyújtott valamennyi olyan írásbeli beadványt – beleértve az e rendeletben kért információkat, a kitöltött kérdőíveket és a leveleket is –, amelyre vonatkozóan bizalmas kezelést kérelmeznek, „Limited” (5) (korlátozott hozzáférésű) jelöléssel kell ellátni.

               (19)

               A „Limited” jelöléssel ellátott információkat benyújtó érdekelt feleknek az alaprendelet 19. cikkének (2) bekezdése értelmében nem bizalmas jellegű összefoglalót is a Bizottság rendelkezésére kell bocsátaniuk, melyet „For inspection by interested parties” (az érdekelt felek számára, betekintésre) jelöléssel kell ellátniuk. Ennek az összefoglalónak megfelelő részletességűnek kell lennie ahhoz, hogy a bizalmasan benyújtott információk lényege kielégítő mértékben megismerhető legyen belőle. Amennyiben a bizalmas információt benyújtó érdekelt fél nem bocsát rendelkezésre nem bizalmas jellegű összefoglalót a kért formában és minőségben, a Bizottság az információt figyelmen kívül hagyhatja.

               (20)

               A Bizottság felkéri az érdekelt feleket, hogy minden beadványukat és kérelmüket e-mailben – a meghatalmazásokat és a tanúsítványokat szkennelt formában csatolva – nyújtsák be, kivéve a terjedelmes válaszokat, amelyeket hordozható digitális adathordozón (például CD-ROM lemezen, DVD lemezen vagy USB adattároló egységen) személyesen vagy könyvelt levélpostai küldeményben kell benyújtani. Az e-mail használatával az érdekelt felek elfogadják a Kereskedelmi Főigazgatóság weblapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, az elektronikus beadványokra alkalmazandó szabályokat: http://trade.ec.europa.eu/doclib/docs/2014/june/tradoc_152573.pdf. Az érdekelt feleknek fel kell tüntetniük nevüket, címüket, telefonszámukat és érvényes e-mail-címüket, továbbá biztosítaniuk kell, hogy a megadott e-mail-cím működő, naponta ellenőrzött hivatalos e-mail-cím legyen. Az elérhetőségek megadása után a Bizottság kizárólag e-mailben kommunikál az érdekelt felekkel, kivéve, ha azok kifejezetten kérik a Bizottságtól a dokumentumok más kommunikációs csatornán történő megküldését, vagy ha a dokumentumot a jellegéből adódóan könyvelt levélpostai küldeményben kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat, köztük az e-mailben eljuttatott küldeményekre vonatkozó elveket megtalálják a fent említett, az érdekelt felekkel folytatott kommunikációra vonatkozó útmutatóban.
               A Bizottság levelezési címe:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

         6.   AZ EGYÜTTMŰKÖDÉS HIÁNYA

               (21)

               Abban az esetben, ha az érdekelt felek valamelyike megtagadja a szükséges információkhoz való hozzáférést, vagy nem szolgáltat információkat határidőn belül, illetve ha a vizsgálatot jelentősen hátráltatja, az alaprendelet 18. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

               (22)

               Ha megállapítást nyer, hogy az érdekelt felek valamelyike hamis vagy félrevezető információkat szolgáltatott, ezek az információk figyelmen kívül hagyhatók, és a Bizottság a rendelkezésre álló tényekre támaszkodhat.

               (23)

               Ha az érdekelt felek valamelyike nem, vagy csak részben működik együtt, és ezért a ténymegállapítások alapjául az alaprendelet 18. cikkének megfelelően a rendelkezésre álló tények szolgálnak, az eredmény kedvezőtlenebb lehet e fél számára, mint ha együttműködött volna.

               (24)

               A számítógépes válaszadás elmaradása nem tekinthető az együttműködés hiányának, amennyiben az érdekelt fél igazolja, hogy a kérésnek megfelelő válaszadás indokolatlan többletteherrel vagy indokolatlan többletköltségekkel járt volna. Az érdekelt félnek ebben az esetben haladéktalanul a Bizottsághoz kell fordulnia.

         7.   MEGHALLGATÓ TISZTVISELŐ

               (25)

               Az érdekelt felek kérhetik a kereskedelmi ügyekben eljáró meghallgató tisztviselő közbenjárását. A meghallgató tisztviselő összekötő szerepet tölt be az érdekelt felek és a vizsgálattal megbízott bizottsági szolgálatok között. A meghallgató tisztviselő megvizsgálja az iratbetekintési kérelmeket, a dokumentumok bizalmas kezelését érintő vitákat, a határidők meghosszabbítására vonatkozó kérelmeket, valamint a harmadik felek által benyújtott meghallgatás iránti kérelmeket. A meghallgató tisztviselő egyedi meghallgatást szervezhet az érdekelt felek számára, és közbenjárhat annak érdekében, hogy az érdekelt felek maradéktalanul gyakorolhassák a védelemhez való jogukat. A meghallgató tisztviselő lehetőséget biztosít olyan meghallgatásra is, ahol a felek előadhatják különböző álláspontjaikat és ellenérveiket.

               (26)

               A meghallgató tisztviselő általi meghallgatás iránti kérelmet írásban, indoklással együtt kell benyújtani. A vizsgálat kezdeti szakaszához tartozó kérdésekben kért meghallgatások esetében a kérelmet az e rendelet hatálybalépésétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt a meghallgatás iránti kérelem benyújtására.

               (27)

               További információk, valamint a meghallgató tisztviselő elérhetősége és honlapja a Kereskedelmi Főigazgatóság weboldalán található: http://ec.europa.eu/trade/trade-policy-and-you/contacts/hearing-officer/.

         8.   A VIZSGÁLAT IDŐKERETEI

               (28)

               A vizsgálat az alaprendelet 11. cikke (4) bekezdésének megfelelően az e rendelet hatálybalépésétől számított kilenc hónapon belül lezárul.

         9.   A SZEMÉLYES ADATOK KEZELÉSE

               (29)

               A Bizottság az e vizsgálat során gyűjtött valamennyi személyes adatot a 45/2001/EK európai parlamenti és tanácsi rendeletnek (6) megfelelően fogja kezelni,

         ELFOGADTA EZT A RENDELETET:
   1. cikk
   A Bizottság az (EU) 2016/1036 rendelet 11. cikkének (4) bekezdése és 13. cikkének (4) bekezdése alapján megindítja az 1371/2013/EU végrehajtási rendelet felülvizsgálatát annak megállapítása céljából, hogy az 1371/2013/EU végrehajtási rendelettel bevezetett dömpingellenes intézkedéseknek ki kell-e terjedniük az SPG GLASS FIBRE PVT. LTD (TARIC-kiegészítő kód: C205) által gyártott, a Kínai Népköztársaságból származó vagy Indiában vagy Indonéziában feladott, akár Indiából vagy Indonéziából származóként, akár nem ilyenként bejelentett, jelenleg az ex 7019 51 00 és az ex 7019 59 00 KN-kód (TARIC-kód: 7019510014, 7019510015, 7019590014 és 7019590015) alá tartozó, hosszában és szélességében is több mint 1,8 mm szemnagyságú, 35 g/m2-nél nagyobb fajlagos tömegű, üvegrostból készült hálószövetek (kivéve az üvegszál korongokat) behozatalára.
   2. cikk
   Az 1371/2013/EU végrehajtási rendelettel kivetett dömpingellenes vám az e rendelet 1. cikkében meghatározott behozatalok tekintetében hatályát veszti.
   3. cikk
   Az (EU) 2016/1036 rendelet 14. cikkének (5) bekezdése alapján a vámhatóságok megteszik az e rendelet 1. cikkében meghatározott, az Unióba irányuló behozatalok nyilvántartásba vételéhez szükséges lépéseket.
   A nyilvántartásba vétel kilenc hónappal e rendelet hatálybalépésének napját követően megszűnik.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 31-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  A Tanács 791/2011/EU végrehajtási rendelete (2011. augusztus 3.) a Kínai Népköztársaságból származó egyes üvegrostból készült hálószövetek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 204., 2011.8.9., 1. o.).

      (3)  A Tanács 1371/2013/EU végrehajtási rendelete (2013. december 16.) a 791/2011/EU végrehajtási rendelettel a Kínai Népköztársaságból származó egyes üvegrostból készült hálószövetek behozatalára kivetett végleges dömpingellenes vámnak az Indiában vagy Indonéziában feladott, akár Indiából vagy Indonéziából származóként, akár nem ilyenként bejelentett egyes üvegrostból készült hálószövetek behozatalára történő kiterjesztéséről (HL L 346., 2013.12.20., 20. o.).

      (4)  Értesítés a Kínai Népköztársaságból származó egyes üvegrostból készült hálószövetek behozatalára alkalmazandó dömpingellenes intézkedések hatályvesztési felülvizsgálatának megindításáról (HL C 288., 2016.8.9., 3. o.).

      (5)  A „Limited” jelöléssel ellátott dokumentum az 1225/2009/EK tanácsi rendelet (HL L 343., 2009.12.22., 51. o.) 19. cikke és a GATT 1994 VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.

      (6)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).


title: A Bizottság (EU) 2016/1793 végrehajtási rendelete (2016. október 10.) az (EU) 2016/759 végrehajtási rendeletnek a zselatin, a kollagén és az ezek előállítására szolgáló kezelt nyersanyagok Tajvanból az Unióba való behozatala tekintetében történő módosításáról (EGT-vonatkozású szöveg)

text:
               11.10.2016

               HU

               Az Európai Unió Hivatalos Lapja

               L 274/48

         A BIZOTTSÁG (EU) 2016/1793 VÉGREHAJTÁSI RENDELETE
   (2016. október 10.)
   az (EU) 2016/759 végrehajtási rendeletnek a zselatin, a kollagén és az ezek előállítására szolgáló kezelt nyersanyagok Tajvanból az Unióba való behozatala tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke (1) bekezdésére,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és különösen annak 11. cikke (1) bekezdésére,
   mivel:

               (1)

               Az (EU) 2016/759 bizottsági végrehajtási rendelet (3) tartalmazza azon harmadik országok, harmadik országok részei és területei jegyzékét, ahonnan a tagállamok engedélyezhetik az emberi fogyasztásra szánt állati eredetű termékek, így többek között a zselatin és a kollagén Unióba történő behozatalát.

               (2)

               Az (EU) 2016/759 végrehajtási rendelet I. mellékletének III. része a zselatin és a kollagén tekintetében négy kategóriára osztja azokat a fajokat, melyekből e termékek származhatnak. A zselatin és a kollagén előállítására szolgáló kezelt nyersanyagok kapcsán az említett melléklet V. része is hasonló felosztást követ. E részekben Tajvan nem szerepel a baromfiból – a laposmellű futómadarat és a szárnyas vadakat is ideértve – származó zselatin és kollagén behozatala, sem az ilyen zselatin és kollagén előállítására szolgáló kezelt nyersanyagok behozatala kapcsán.

               (3)

               Tajvan megfelel az említett zselatin és kollagén, valamint az ilyen zselatin és kollagén előállítására szolgáló kezelt nyersanyagok behozatalához szükséges, a 854/2004/EK rendeletben meghatározott feltételeknek, ezért fel kell venni az (EU) 2016/759 végrehajtási rendelet I. mellékletének megfelelő jegyzékeibe.

               (4)

               Az (EU) 2016/759 végrehajtási rendeletet ezért ennek megfelelően módosítani kell.

               (5)

               Annak elkerülése érdekében, hogy zavar merüljön fel az (EU) 2016/759 végrehajtási rendelet 8. cikkében említett időpont után, ennek a rendeletnek indokolt a kihirdetését követő harmadik napon hatályba lépnie.

               (6)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az (EU) 2016/759 végrehajtási rendelet I. melléklete a következőképpen módosul:

               a)

               A III. rész B. szakasza helyébe a következő szöveg lép:

                  „B. SZAKASZ

                  Baromfiból – a laposmellű futómadarat és a szárnyas vadakat is ideértve – származó zselatin és kollagén:

               A 798/2008/EU rendelet I. mellékletének 1. részében fogalt táblázat 1. oszlopában felsorolt harmadik országok és területek, valamint a következő országok és területek:

                           ORSZÁG ISO-KÓDJA

                           ORSZÁG/TERÜLET

                           TW

                           Tajvan”

               b)

               Az V. rész B. szakasza helyébe a következő szöveg lép:

                  „B. SZAKASZ

                  Baromfiból – a laposmellű futómadarat és a szárnyas vadakat is ideértve – származó kezelt nyersanyagok

               A 798/2008/EU rendelet I. mellékletének 1. részében fogalt táblázat 1. oszlopában felsorolt harmadik országok és területek, valamint a következő országok és területek:

                           ORSZÁG ISO-KÓDJA

                           ORSZÁG/TERÜLET

                           TW

                           Tajvan”

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 10-én.

            a Bizottság részéről

            az elnök

         Jean-Claude JUNCKER

      (1)  HL L 18., 2003.1.23., 11. o.

      (2)  HL L 139., 2004.4.30., 206. o.

      (3)  A Bizottság 2016. április 28-i (EU) 2016/759 végrehajtási rendelete bizonyos, emberi fogyasztásra szánt állati eredetű termékek Unióba történő behozatalára a tagállamok által feljogosított harmadik országok, harmadik országok részei és területei jegyzékeinek összeállításáról, a bizonyítványokra vonatkozó követelmények megállapításáról, valamint a 2074/2005/EK rendelet módosításáról és a 2003/812/EK határozat hatályon kívül helyezéséről (HL L 126., 2016.5.14., 13. o.).


title: A Bizottság 1235/2014/EU végrehajtási rendelete ( 2014. november 18. ) az 517/94/EK tanácsi rendelet értelmében a 2015. évre meghatározott textilkvóták kezelésére és elosztására vonatkozó szabályok megállapításáról

text:
                  2014.11.19.

                  HU

                  Az Európai Unió Hivatalos Lapja

                  L 332/18

         A BIZOTTSÁG 1235/2014/EU VÉGREHAJTÁSI RENDELETE
         (2014. november 18.)
         az 517/94/EK tanácsi rendelet értelmében a 2015. évre meghatározott textilkvóták kezelésére és elosztására vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások, vagy egyéb különleges közösségi importszabályozás hatálya alá nem tartozó behozatalának közös szabályairól szóló, 1994. március 7-i 517/94/EK tanácsi rendeletre (1) és különösen annak 17. cikke (3) és (6) bekezdésére, valamint 21. cikke (2) bekezdésére,
         mivel:

                     (1)

                     Az 517/94/EK rendelet egyes harmadik országokból származó textiltermékek behozatalára mennyiségi korlátozásokat állapított meg, amelyek az érkezési sorrendben történő kiszolgálás módszere alapján kerülnek felosztásra.

                     (2)

                     Az 517/94/EK rendelet értelmében bizonyos körülmények között lehetséges más felosztási módszereket is alkalmazni, a kontingenseket részletekre bontani vagy fenntartani a meghatározott keretmennyiség egy részét kizárólag azokra a kérelmekre fenntartani, amelyekhez csatolták a korábbi behozatal eredményeinek igazolását.

                     (3)

                     A kereskedelem folyamatosságának indokolatlan megzavarását elkerülendő, a 2015. évre megállapított kontingensek kezelésére vonatkozó szabályokat a kontingensév kezdete előtt el kell fogadni.

                     (4)

                     A korábbi években elfogadott intézkedések – mint például az 1281/2013/EU bizottsági rendeletben (2) foglaltak – kielégítőnek bizonyultak, ennélfogva helyénvaló a 2015. évre hasonló szabályokat elfogadni.

                     (5)

                     A lehető legtöbb gazdasági szereplő igényeinek kielégítéséhez célszerű az érkezési sorrendben történő felosztási módszert rugalmasabbá tenni azáltal, hogy az egyes gazdasági szereplők számára felosztható mennyiségekre e módszer alapján felső határ kerül megállapításra.

                     (6)

                     A kereskedelem bizonyos fokú folyamatosságának és a kontingensek hatékony kezelésének biztosításához engedélyezni kell a gazdasági szereplők számára, hogy 2015-re az első behozatali engedélyt ugyanolyan mennyiségre kérjék, mint amennyi a 2014. évi behozataluk volt.

                     (7)

                     A kontingensek optimális kihasználásához az a gazdasági szereplő, aki az engedélyezett mennyiség legalább felét már felhasználta, újabb mennyiséget igényelhet, amennyiben rendelkezésre állnak még mennyiségek a kontingensben.

                     (8)

                     A megfelelő kezelés biztosítása érdekében a behozatali engedélyek a kiállítás napjától számított kilenc hónapig, de legkésőbb az év végéig érvényesek. A tagállamok csak azután adják ki az engedélyeket, miután a Bizottság értesítette őket, hogy a mennyiségek rendelkezésre állnak, és csak akkor, ha a gazdasági szereplő bizonyítani tudja a szerződés meglétét, és ellentétes különleges rendelkezés hiányában igazolni tudja, hogy az érintett kategóriákra és országokra e rendelet értelmében még nem kapott közösségi behozatali engedélyt. Mindazonáltal az illetékes nemzeti hatóságok számára engedélyezni kell, hogy az importőr kérelmére három hónappal, de legkésőbb 2016. március 31-ig meghosszabbítsák azokat az engedélyeket, amelyek legalább felét már felhasználták a hosszabbítás iránti kérelem benyújtásának időpontjában.

                     (9)

                     Az e rendeletben előírt intézkedések összhangban állnak az 517/94/EK rendelet 25. cikkével létrehozott, textiltermékekkel foglalkozó bizottság véleményével,

               ELFOGADTA EZT A RENDELETET:

            1. cikk
            E rendelet szabályokat állapít meg az 517/94/EK rendelet IV. mellékletében meghatározott egyes textiltermékek behozatalára vonatkozó mennyiségi kontingensek kezelésével kapcsolatban a 2015. évre.

            2. cikk
            Az 1. cikkben említett kontingensek felosztása a tagállamok által a Bizottsághoz továbbított, azon egyéni gazdasági szereplők kérelmeit tartalmazó tagállami bejelentések érkezési sorrendjében történik, akik az I. mellékletben meghatározott, az egyes gazdasági szereplőkre megállapított maximális mennyiségeket nem lépik túl.
            A maximális mennyiségek azonban nem alkalmazandók azokra a gazdasági szereplőkre, akik a 2015. évre vonatkozó első igényléskor bizonyítani tudják az illetékes nemzeti hatóságok felé a 2014-re szóló behozatali engedélyek alapján, hogy adott kategóriák és adott harmadik országok tekintetében több volt a behozataluk, mint a kategóriánként megállapított maximális mennyiség.
            E gazdasági szereplők esetében az illetékes hatóságok engedélyezhetik a behozatalt, amennyiben az nem haladja meg a 2014-ben az adott harmadik országok és adott kategóriák vonatkozásában történt behozatal mennyiségét, feltéve, hogy elegendő kontingens áll rendelkezésre.

            3. cikk
            Az az importőr, amely a számára e rendelet értelmében felosztott mennyiség legalább 50 százalékát felhasználta, újabb igénylést nyújthat be ugyanarra a kategóriára és származási országra, amennyiben a mennyiségek nem haladják meg az I. mellékletben meghatározott maximális mennyiséget.

            4. cikk

               (1)   A II. mellékletben felsorolt illetékes nemzeti hatóságok 2015. január 8-án 10 órától kezdődően értesítik a Bizottságot a behozatali engedély iránti kérelmekben szereplő mennyiségekről.
               Az első albekezdésben megállapított idő brüsszeli időt jelent.

               (2)   Az illetékes nemzeti hatóságok csak azt követően adják ki az engedélyeket, miután a Bizottság értesítette őket az 517/94/EK rendelet 17. cikkének (2) bekezdése értelmében, hogy a behozatali mennyiségek rendelkezésre állnak.
               Az engedélyeket kizárólag abban az esetben adják ki, ha a gazdasági szereplő:

                           a)

                           bizonyítja az áruszállításra vonatkozó szerződés meglétét; és

                           b)

                           írásban igazolja, hogy az érintett kategóriák és országok tekintetében:

                                       i.

                                       még nem kapott engedélyt e rendelet értelmében; vagy

                                       ii.

                                       kapott engedélyt e rendelet értelmében, de annak legalább 50 százalékát már felhasználta.

               (3)   A behozatali engedélyek a kiállítás napjától számított kilenc hónapig, de legkésőbb 2015. december 31-ig érvényesek.
               Az illetékes nemzeti hatóságok azonban az importőr kérésére három hónappal meghosszabbíthatják azokat az engedélyeket, amelyeknek legalább 50 % százaléka már felhasználásra került a kérelem benyújtásának időpontjáig. A meghosszabbítás semmilyen körülmények között nem nyúlhat túl 2016. március 31-én.

            5. cikk
            Ez a rendelet 2015. január 1-jén lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2014. november 18-án.

                  a Bizottság részéről

                  az elnök

               Jean-Claude JUNCKER

            (1)  HL L 67., 1994.3.10., 1. o.

            (2)  A Bizottság 2013. december 10-i 1281/2013/EU végrehajtási rendelete az 517/94/EK tanácsi rendelet értelmében a 2014. évre meghatározott textilkvóták kezelésére és elosztására vonatkozó szabályok megállapításáról (HL L 332., 2013.12.11., 5. o.).

            I. MELLÉKLET
            A 2. és 3. cikkben említett maximális mennyiségek

                        Érintett ország

                        Kategória

                        Egység

                        Maximális mennyiség

                        Belarusz

                        1

                        kilogramm

                        20 000

                        2

                        kilogramm

                        80 000

                        3

                        kilogramm

                        5 000

                        4

                        darab

                        20 000

                        5

                        darab

                        15 000

                        6

                        darab

                        20 000

                        7

                        darab

                        20 000

                        8

                        darab

                        20 000

                        15

                        darab

                        17 000

                        20

                        kilogramm

                        5 000

                        21

                        darab

                        5 000

                        22

                        kilogramm

                        6 000

                        24

                        darab

                        5 000

                        26/27

                        darab

                        10 000

                        29

                        darab

                        5 000

                        67

                        kilogramm

                        3 000

                        73

                        darab

                        6 000

                        115

                        kilogramm

                        20 000

                        117

                        kilogramm

                        30 000

                        118

                        kilogramm

                        5 000

                        Érintett ország

                        Kategória

                        Egység

                        Maximális mennyiség

                        Észak-Korea

                        1

                        kilogramm

                        10 000

                        2

                        kilogramm

                        10 000

                        3

                        kilogramm

                        10 000

                        4

                        darab

                        10 000

                        5

                        darab

                        10 000

                        6

                        darab

                        10 000

                        7

                        darab

                        10 000

                        8

                        darab

                        10 000

                        9

                        kilogramm

                        10 000

                        12

                        pár

                        10 000

                        13

                        darab

                        10 000

                        14

                        darab

                        10 000

                        15

                        darab

                        10 000

                        16

                        darab

                        10 000

                        17

                        darab

                        10 000

                        18

                        kilogramm

                        10 000

                        19

                        darab

                        10 000

                        20

                        kilogramm

                        10 000

                        21

                        darab

                        10 000

                        24

                        darab

                        10 000

                        26

                        darab

                        10 000

                        27

                        darab

                        10 000

                        28

                        darab

                        10 000

                        29

                        darab

                        10 000

                        31

                        darab

                        10 000

                        36

                        kilogramm

                        10 000

                        37

                        kilogramm

                        10 000

                        39

                        kilogramm

                        10 000

                        59

                        kilogramm

                        10 000

                        61

                        kilogramm

                        10 000

                        68

                        kilogramm

                        10 000

                        69

                        darab

                        10 000

                        70

                        pár

                        10 000

                        73

                        darab

                        10 000

                        74

                        darab

                        10 000

                        75

                        darab

                        10 000

                        76

                        kilogramm

                        10 000

                        77

                        kilogramm

                        5 000

                        78

                        kilogramm

                        5 000

                        83

                        kilogramm

                        10 000

                        87

                        kilogramm

                        8 000

                        109

                        kilogramm

                        10 000

                        117

                        kilogramm

                        10 000

                        118

                        kilogramm

                        10 000

                        142

                        kilogramm

                        10 000

                        151A

                        kilogramm

                        10 000

                        151B

                        kilogramm

                        10 000

                        161

                        kilogramm

                        10 000

            II. MELLÉKLET
            A 4. cikkben említett, engedélyezésre jogosult hatóságok jegyzéke

                        1.   Belgium

                                    FOD Economie, Kmo, Middenstand en Energie

                                    Algemene Directie Economische Analyses en Internationale Economie

                                    Dienst Vergunningen

                                    Vooruitgangstraat 50

                                    1210 Brussel

                                    Tel. +32 22776713

                                    Fax +32 22775063

                                    SPF Économie, PME, Classes moyennes et Énergie

                                    Direction générale des analyses économiques et de l'économie internationale

                                    Service Licences

                                    Rue du Progrès 50

                                    1210 Bruxelles

                                    Tél. + 32 22776713

                                    Fax + 32 22775063

                        2.   Bulgária

                                    Министерство на икономиката и енергетиката

                                    Дирекция „Регистриране, лицензиране и контрол“

                                    ул. „Славянска“ № 8

                                    1052 София

                                    Tel.: +359 29407008/+359 29407673/+359 29407800

                                    Fax: +359 29815041/+359 29804710/+359 29883654

                                    Ministry of Economy and Energy

                                    8, Slavyanska Str., Sofia 1052, Bulgaria

                                    Tel.: +359 29407008/+359 29407673/+359 29407800

                                    Fax: +359 29815041/+359 29804710/+359 29883654

                        3.   Cseh Köztársaság

                                    Ministerstvo průmyslu a obchodu (Ministry of Industry and Trade)

                                    Licenční správa

                                    Na Františku 32

                                    CZ – 110 15 Praha 1

                                    Tel: (420) 224 907 111

                                    Fax: (420) 224 212 133

                        4.   Dánia

                                    Erhvervs- og Vækstministeriet (Ministry for Business and Growth)

                                    Erhvervsstyrelsen

                                    Langelinie Allé 17

                                    2100 København

                                    DANMARK

                                    Tlf. + 45 35291000

                                    Fax + 45 35291001

                        5.   Németország

                                    Bundesamt für Wirtschaft und Ausfuhrkontrolle (BAFA) [Federal Office of Economics and Export Control]

                                    Frankfurter Str. 29-35

                                    D-65760 Eschborn

                                    Tel.: +49 6196908-0

                                    Fax +49 6196908800

                        6.   Észtország

                                    Majandus- ja Kommunikatsiooniministeerium

                                    Harju 11

                                    15072 Tallinn

                                    Eesti

                                    Tel: +372 6256400

                                    Faks: +372 6313660

                        7.   Írország

                                    Department of Jobs, Enterprise and Innovation

                                    Licensing Unit

                                    Kildare Street

                                    Dublin 2

                                    IRELAND

                                    Tel. +353 16312545

                                    Fax +353 16312562

                        8.   Görögország

                                    Υπουργείο Ανάπτυξης και Ανταγωνιστικότητας

                                    Γενική Διεύθυνση Διεθνούς Οικονομικής Πολιτικής

                                    Διεύθυνση Καθεστώτων Εισαγωγών-Εξαγωγών, Εμπορικής Άμυνας

                                    Κορνάρου 1

                                    105 63 Αθήνα

                                    Τηλ. +30 2103286041-43, 2103286021

                                    Φαξ +30 2103286094

                                    Ministry of Development and Competitiveness

                                    General Directorate for International Economic Policy,

                                    Directorate of Import-Export Regimes, Trade Defence Instruments

                                    1 Kornarou Str.

                                    10563 Αθήνα

                                    Τηλ. + 30 2103286041-43, 2103286021

                                    Φαξ + 30 2103286094

                        9.   Spanyolország

                                    Ministerio de Economía y Competitividad

                                    Dirección General de Comercio e Inversiones

                                    Paseo de la Castellana no 162

                                    E-28046 Madrid

                                    Tel. +34 913493817, 3493874

                                    Fax +34 913493831

                                    Correo electrónico: sgindustrial.sscc@comercio.mineco.es

                        10.   Franciaország

                                    Ministère de l'économie, de l'industrie et du numérique

                                    Direction générale des entreprises (DGE)

                                    Service de l'industrie (SI)

                                    Sous-direction de la chimie, des matériaux et des éco-industries (SDCME)

                                    Bureau des matériaux

                                    67 rue Barbès — BP 80001

                                    94201 Ivry-sur-Seine Cedex

                                    Tél. +33 179843449

                                    Courriel: isabelle.paimblanc@finances.gouv.fr

                        11.   Horvátország

                                    Ministarstvo vanjskih i europskih poslova

                                    Samostalni sektor za trgovinsku politiku i gospodarsku multilateralu

                                    Trg N. Š. Zrinskog 7-8

                                    10000 Zagreb

                                    Tel. 00 385 1 6444626

                                    Faks 00 385 1 6444601

                                    Ministry of Foreign and European Affairs

                                    Directorate for Trade Policy and Economic Multilateral Affairs

                                    Trg N. Š. Zrinskog 7-8

                                    10000 Zagreb

                                    Tel. 00 385 1 6444626

                                    Faks 00 385 1 6444601

                        12.   Olaszország

                                    Ministero dello Sviluppo Economico

                                    Dipartimento per l'impresa e l'internazionalizzazione

                                    Direzione Generale per la Politica Commerciale Internazionale

                                    Divisione III — Politiche settoriali

                                    Viale Boston, 25

                                    00144 Roma

                                    Tel. +39 0659647517, 59932202, 59932406

                                    Fax +39 0659932263, 59932636

                                    E-mail: polcom3@mise.gov.it

                        13.   Ciprus

                                    Κλάδος Έκδοσης Αδειών Εισαγωγής/Εξαγωγής

                                    Υπηρεσία Εμπορίου

                                    Υπουργείο Ενέργειας, Εμπορίου, Βιομηχανίας και Τουρισμού

                                    Ανδρέα Αραούζου 6

                                    1421 Λευκωσία

                                    Τηλ. +357 22867100

                                    Φαξ +357 22375443

                                    Imports/Exports Licensing Section

                                    Trade Service

                                    Ministry of Energy, Commerce, Industry and Tourism

                                    6, Andrea Araouzou Str.

                                    1421 Nicosia

                                    Κύπρος

                                    Τηλ. +357 22 867 100

                                    Φαξ +357 22 375 443

                        14.   Lettország

                                    Latvijas Republikas Ārlietu ministrija

                                    Kr.Valdemāra iela 3

                                    LV-1395 Rīga

                                    Tālr.: 00 371 6701 6201

                                    Fakss: 00 371 6782 8121

                        15.   Litvánia

                                    Lietuvos Respublikos ūkio ministerija

                                    Gedimino pr. 38/Vasario 16-osios g. 2

                                    LT-01104 Vilnius, Lietuva

                                    Tel. +370 70664658, +370 70664808

                                    Faks. +370 70664762

                                    E. paštas vienaslangelis@ukmin.lt

                        16.   Luxemburg

                                    Ministère de l'économie

                                    Office des licences

                                    19-21, boulevard Royal

                                    2449 Luxembourg

                                    Tél. +352 226162

                                    Fax +352 466138

                                    office.licences@eco.etat.lu

                        17.   Magyarország

                                    Magyar Kereskedelmi Engedélyezési Hivatal

                                    (Hungarian Trade Licencing Office)

                                    1124 Budapest

                                    Németvölgyi út 37–39.

                                    MAGYARORSZÁG

                                    Tel. +36 14585503

                                    Fax +36 14585814

                                    E-mail: keo@mkeh.gov.hu

                        18.   Málta

                                    Ministry for the Economy, Investment and Small Business

                                    Commerce Department, Trade Services Directorate

                                    Lascaris

                                    Valletta VLT2000

                                    Malta

                                    Telefon: 00 356 256 90 202

                                    Faks: 00 356 212 37 112

                        19.   Hollandia

                                    Belastingdienst/Douane

                                    Centrale dienst voor in- en uitvoer

                                    Kempkensberg 12

                                    Postbus 30003

                                    9700 RD Groningen

                                    Tel. +31 881512122

                                    Fax +31 881513182

                        20.   Ausztria

                                    Bundesministerium für Wissenschaft, Forschung und Wirtschaft (Federal Ministry of Science, Research and Economy)

                                    Abteilung C2/9 — Außenwirtschaftskontrolle

                                    Stubenring 1

                                    A — 1010 Wien

                                    Tel: +43 171100-8353

                                    Fax +43 171100-8366

                        21.   Lengyelország

                                    Ministerstwo Gospodarki

                                    pl. Trzech Krzyży 3/5

                                    00-507 Warszawa

                                    POLSKA

                                    Tel. +48 226935553

                                    Faks +48226934021

                        22.   Portugália

                                    Ministério das Finanças

                                    Direção-Geral das Alfândegas e dos Impostos Especiais sobre o Consumo

                                    Rua Terreiro do Trigo

                                    Edifício da Alfândega

                                    1149-006 Lisboa

                                    Portugal

                                    Tel. (351-1) 218 814 263

                                    Fax: (351-1) 218 814 261

                                    Endereço eletrónico: dsl@dgaiec.min-financas.pt

                        23.   Románia

                                    Ministerul Economiei,

                                    Comerțului și Mediului de Afaceri

                                    Direcția Politici Comerciale

                                    Calea Victoriei, nr. 152, sector 1

                                    București

                                    Cod poștal: 010096

                                    Tel: + 40 21 3150081

                                    Fax: + 40 21 3150454

                                    E-mail: clc@dce.gov.ro

                        24.   Szlovénia

                                    Ministrstvo za finance (Ministry of Finance)

                                    Davčna uprava Republike Slovenije

                                    Spodnji plavž 6c

                                    SI-4270 Jesenice

                                    SLOVENIJA

                                    Tel. +386 42974470

                                    Faks +386 42974472

                                    E-naslov: taric.cuje@gov.si

                        25.   Szlovákia

                                    Ministerstvo hospodárstva SR (Ministry of Economy of the Slovak Republic)

                                    Odbor výkonu obchodných opatrení

                                    Mierová 19

                                    827 15 Bratislava

                                    Tel. +421 248547019

                                    Fax +421 243423915

                                    E-mail: jan.krocka@mhsr.sk

                        26.   Finnország

                                    Tulli (Finnish Customs)

                                    PL 512

                                    FI-00101 Helsinki

                                    SUOMI/FINLAND

                                    Puhelin: +358 295 5200

                                    Faksi: +358 204922852

                                    Sähköposti: kirmo@tulli.fi

                                    Tullen

                                    PB 512

                                    FI-00101 Helsingfors

                                    FINLAND

                                    Fax +358 204922852

                        27.   Svédország

                                    Kommerskollegium

                                    Box 6803

                                    SE-113 86 Stockholm

                                    SVERIGE

                                    Tfn +46 86904800

                                    Fax +46 8306759

                                    E-post: registrator@kommers.se

                        28.   Egyesült Királyság

                        Import Licensing Branch (ILB)
                        Department for Business Innovation and Skills
                        E-mail: enquiries.ilb@bis.gsi.gov.uk


title: A Bizottság (EU) 2015/1395 végrehajtási rendelete (2015. augusztus 13.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               14.8.2015

               HU

               Az Európai Unió Hivatalos Lapja

               L 215/50

         A BIZOTTSÁG (EU) 2015/1395 VÉGREHAJTÁSI RENDELETE
   (2015. augusztus 13.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 13-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  144,2

                  MK

                  51,2

                  ZZ

                  97,7

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  134,3

                  BO

                  146,4

                  CL

                  160,0

                  UY

                  119,5

                  ZA

                  147,5

                  ZZ

                  141,5

                  0806 10 10

                  EG

                  224,6

                  IL

                  390,7

                  MA

                  158,2

                  TR

                  154,6

                  US

                  342,9

                  ZZ

                  254,2

                  0808 10 80

                  AR

                  108,9

                  BR

                  94,3

                  CL

                  136,5

                  NZ

                  136,2

                  US

                  147,0

                  ZA

                  130,9

                  ZZ

                  125,6

                  0808 30 90

                  AR

                  132,0

                  CL

                  140,7

                  MK

                  62,9

                  NZ

                  146,7

                  TR

                  139,3

                  ZA

                  120,2

                  ZZ

                  123,6

                  0809 30 10, 0809 30 90

                  MK

                  76,3

                  TR

                  136,1

                  ZZ

                  106,2

                  0809 40 05

                  BA

                  47,1

                  IL

                  141,4

                  MK

                  39,3

                  XS

                  57,7

                  ZZ

                  71,4

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1148/2013/EU végrehajtási rendelete ( 2013. november 14. ) egy bejegyzett elnevezésnek az oltalom alatt álló eredetmegjelölések és földrajzi jelzések nyilvántartásából való törléséről [Wernesgrüner Bier (OFJ)]

text:
               15.11.2013

               HU

               Az Európai Unió Hivatalos Lapja

               L 305/5

         A BIZOTTSÁG 1148/2013/EU VÉGREHAJTÁSI RENDELETE
   (2013. november 14.)
   egy bejegyzett elnevezésnek az oltalom alatt álló eredetmegjelölések és földrajzi jelzések nyilvántartásából való törléséről [Wernesgrüner Bier (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 54. cikke (1) bekezdésére,
   mivel:

               (1)

               Az 1151/2012/EU rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Németország az 510/2006/EK rendelet 12. cikke alapján – amelynek helyébe az 1151/2012/EU rendelet 54. cikke lépett –kérelmet nyújtott be a „Wernesgrüner Bier” bejegyzett elnevezés törlésére.

               (3)

               Az 510/2006/EK rendelet 6. cikkének (2) bekezdésével összhangban a Bizottság közzétette az Európai Unió Hivatalos Lapjában Németország kérelmét (3) a „Wernesgrüner Bier” elnevezés törlésére.

               (4)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezésre vonatkozó bejegyzést törölni kell.

               (5)

               A fenti okokra való figyelemmel tehát az elnevezést törölni kell az oltalom alatt álló eredetmegjelölések és földrajzi jelzések nyilvántartásából.

               (6)

               Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzése törlésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 14-én.

            a Bizottság részéről

            az elnök

         José Manuel BARROSO

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 322., 2012.10.24., 13. o.

      MELLÉKLET
      Az 1151/2012/EU rendelet I. mellékletének I. pontjában felsorolt mezőgazdasági termékek és élelmiszerek:

         2.1. osztály:   Sörök

      NÉMETORSZÁG
      Wernesgrüner Bier (OFJ)


title: A Bizottság 1232/2013/EU végrehajtási rendelete ( 2013. november 28. ) egyes áruk Kombinált Nómenklatúra szerinti besorolásáról

text:
               3.12.2013

               HU

               Az Európai Unió Hivatalos Lapja

               L 322/15

         A BIZOTTSÁG 1232/2013/EU VÉGREHAJTÁSI RENDELETE
   (2013. november 28.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 28-án.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Azonnali fogyasztásra alkalmas alkoholmentes ital, amelynek összetétele (tömegszázalékban kifejezve):

                              őszibarackpüré

                              31

                              sárgarépalé-koncentrátum

                              28

                              almalé-koncentrátum

                              12

                              körtepüré

                              7

                              ananászlé-koncentrátum

                              7

                              szőlőlé-koncentrátum

                              4

                              körtelé-koncentrátum

                              3

                        továbbá narancspép, acerola–cseresznyepüré-koncentrátum, almarost és citromlé-koncentrátum.
                  A termék összetevőit pasztörizálják és kisméretű tartályba (100 ml) töltik kiskereskedelmi forgalmazásra.

                  2202 90 10

                  A besorolást a Kombinált Nómenklatúra értelmezésére szolgáló 1. és 6. általános szabály, a 22. árucsoporthoz tartozó 3. megjegyzés, valamint a 2202, a 2202 90 és a 2202 90 10 KN-kód szövegezése határozza meg.
                  Mivel a termék többféle gyümölcslé-koncentrátumból és egy zöldséglé-koncentrátumból készül gyümölcspüré hozzáadásával, elvesztette eredeti, a 2009 vtsz. alá tartozó gyümölcslé jellegét (lásd a 2009 vtsz.-hoz tartozó HR-magyarázatot is).
                  A termék gyümölcslé-koncentrátumokból, zöldséglé-koncentrátumból és gyümölcspüréből álló alkoholmentes italként kerül bemutatásra.
                  Ezért a terméket a 2202 90 10 KN-kód alá kell besorolni.


title: A Bizottság (EU) 2017/293 végrehajtási rendelete (2017. február 8.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [West Wales Coracle Caught Salmon (OFJ)]

text:
               21.2.2017

               HU

               Az Európai Unió Hivatalos Lapja

               L 43/1

         A BIZOTTSÁG (EU) 2017/293 VÉGREHAJTÁSI RENDELETE
   (2017. február 8.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [West Wales Coracle Caught Salmon (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában az Egyesült Királyság kérelmét (2) a „West Wales Coracle Caught Salmon” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „West Wales Coracle Caught Salmon” elnevezést be kell jegyezni,

         ELFOGADTA EZT A RENDELETET:
   1. cikk
   A „West Wales Coracle Caught Salmon” (OFJ) elnevezés bejegyzésre kerül.
   Az első albekezdésben említett elnevezés a 668/2014/EU bizottsági végrehajtási rendelet (3) XI. mellékletének 1.7. osztályába (Friss hal, puhatestűek és rákfélék, valamint ezekből készült termékek) tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 8-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 396., 2016.10.27., 7. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 1054/2011/EU végrehajtási rendelete ( 2011. október 20. ) a 620/2009/EK rendelettel szabályozott, a kiváló minőségű marhahúsra vonatkozó vámkontingens keretében 2011. október első hét napján benyújtott kérelmekre vonatkozó behozatali engedélyek kibocsátásáról

text:
               21.10.2011

               HU

               Az Európai Unió Hivatalos Lapja

               L 276/26

         A BIZOTTSÁG 1054/2011/EU VÉGREHAJTÁSI RENDELETE
   (2011. október 20.)
   a 620/2009/EK rendelettel szabályozott, a kiváló minőségű marhahúsra vonatkozó vámkontingens keretében 2011. október első hét napján benyújtott kérelmekre vonatkozó behozatali engedélyek kibocsátásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   mivel:

               (1)

               A kiváló minőségű marhahúsra vonatkozó behozatali vámkontingens kezeléséről szóló, 2009. július 13-i 620/2009/EK bizottsági rendelet (3) meghatározza a behozatali engedélyek iránti kérelmek benyújtására és az engedélyek kiállítására vonatkozó részletes szabályokat.

               (2)

               Az 1301/2006/EK rendelet 7. cikkének (2) bekezdése értelmében, amennyiben az engedélykérelmekben foglalt mennyiségek meghaladják a kontingensidőszakban rendelkezésre álló mennyiségeket, akkor a Bizottság az engedélykérelemben foglalt mennyiségekre vonatkozó elosztási együtthatót állapít meg. A 620/2009/EK rendelet 3. cikke értelmében 2011. október 1. és 7. között benyújtott behozataliengedély-kérelmekben szereplő mennyiségek meghaladják a rendelkezésre álló mennyiségeket. Ezért helyénvaló odaítélési együttható rögzítésével meghatározni, hogy a behozatali engedélyek milyen mennyiségekre bocsáthatók ki,

         ELFOGADTA EZT A RENDELETET:
   1. cikk
   A 09.4449 tételszámú vámkontingens keretében, a 620/2009/EK rendelet 3. cikkével összhangban 2011. október 1. és 7. között benyújtott behozatali engedély iránti kérelmekre 0,446549 %-os odaítélési együtthatót kell alkalmazni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 20-án.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 238., 2006.9.1., 13. o.

      (3)  HL L 182., 2009.7.15., 25. o.